અમદાવાદ: રેલવે સ્ટેશન પ્લેટફોર્મ પર ટ્રેન આવી ગઇ હોય અને ટિકિટબારી પર લાંબી લાઇન હોય ત્યારે ટિકિટ લીધા વગર ટ્રેનમાં બેસી જનારા મુસાફરો હવે ટ્રેનમાં જ ટિકિટ ખરીદી શકશે, જે માટે રૂટિન ભાડા કરતાં રૂ.૧૦ વધુ ચાર્જ ચૂકવવાનો રહેશે, જોકે વગર ટિકિટે ટ્રેનમાં બેસી ગયેલા મુસાફરે ટીટીઇનો સંપર્ક કરી તરત ટિકીટ લેવી પડશે. અા સુવિધા અત્યારે લખનૌ મેલ, ગરીબરથ, અર્ચના સુપરફાસ્ટ અને રાજધાની ટ્રેનમાં શરૂ કરાઇ છે. ૧ ઓકટોબરથી અન્ય ટ્રેનોમાં અા સુવિધા શરૂ કરાશે તેવું રેલવે સૂત્રોએ જણાવ્યું હતંુ. દરેક ટીટીઇને આ સુવિધા પૂરી પાડવા માટે મશીનની ફાળવણી કરાશે.